Source: http://www.hardware.fi/uutiset/artikkeli.cfm/2011/04/08/tietokatkos_amd_lla_sopimusvalmistajien_radeon_hd_6790_-ohjaimissa_liikaa_tehoa
Timestamp: 2017-10-20 07:05:00+00:00

Document:
Tietokatkos AMD:lla: Sopimusvalmistajien Radeon HD 6790 -ohjaimissa liikaa tehoa (PÄIVITETTY) - Hardware.fi
Hardware.fi > Uutiset > Tietokatkos AMD:lla: Sopimusvalmistajien Radeon HD 6790 -ohjaimissa liikaa tehoa (PÄIVITETTY)
Tietokatkos AMD:lla: Sopimusvalmistajien Radeon HD 6790 -ohjaimissa liikaa tehoa (PÄIVITETTY)
Kirjoittaja Teemu Laitila, 8. huhtikuu, 2011 16:09 08.04.2011 16:09 | Kommentteja (1)
TechPowerUp-sivusto kertoo, että suuri osa AMD:n sopimusvalmistajien toimittamista Radeon HD 6790 -ohjaimista sisältää enemmän toimivia ROP-yksiköitä kuin AMD on spesifikaatiossa määritellyt. Virallisten tietojen mukaan alkuviikosta julkaistu Radeon HD 6790 sisältää 16 ROP-yksikköä (Raster Operations Processor), mutta vielä tuntemattomasta syystä sopimusvalmistajien malleissa Barts-piirin 32 yksiköstä 24 on toiminnassa.
Asiakkailta tuskin tullaan kuulemaan valituksia AMD:n virheestä, sillä TechPowerUp arvioi enemmän ROP-yksiköitä sisältävien korttien tarjoavan jopa 50 prosenttia enemmän geometriasuorituskykyä.
Ylimääräiset ROP:t havaittiin, kun GPU-Z kykeni päivityksen jälkeen tunnistamaan kortin tiedot oikein. Vaikka vika ei haittaa asiakkaita, tilanne on silti AMD:n kannalta kiusallinen sillä korttien suorituskyky mietitään tarkkaan tiettyyn markkina- ja hintasegmenttiin sopivaksi. Liian tehokkaat kortit saattavat syödä yhtiön kalliimpien korttien myyntiä.
Samantyyppinen virhe sattui, kun Radeon HD 6950:n tullessa markkinoille paljastui, että suuri osa korteista voidaan muuttaa lähes vastamaan tehoiltaa kalliimpaa Radeon HD 6970 -mallia pelkän BIOS-päivityksen avulla.
PÄIVITYS: TechPowerUp ilmoitti, että tieto ylimääräisistä ROP-yksiköistä oli väärä. Väärinkäsitys johtui GPU-Z-sovelluksen tavasta ilmoittaa käytöstä poistettujen ROP-yksiköiden määrä ja sovelluksen tietoja tulkittiin virheellisesti.
johtaja59 8. huhtikuu, 2011 20:25
Onko tämä sitten virhe vai PR temppu? Samoin epäilyttää 6950:n helppo modaaminen 6970:ksi tarkoitukselliselta.
Edellinen: Video: AMD puhuu Bulldozer-arkkitehtuurista
Seuraava: Packard Belliltä Honeycomb-tabletti

References: HD 
 HD 
 HD 
 HD 
 HD 
 HD 
 HD